
	[bookmark: nev]KISS SOMA
somukiss42@gmail.com
kommunikáció - és médiatudomány
BA, 3. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	dr. Hammer Ferenc
egyetemi docens, ELTE BTK




Szabadságjogi viták a járványkezelésről a magyar média hasábjain

Az elmúlt két év sohasem látott kihívások elé állította az emberi civilizációt. A koronavírus járvány olyan régi vitákat hozott felszínre, amelyeken a nyugati embernek a második világháború óta nem kellett igazán elgondolkodnia. Meddig tart az individuum szabadsága, hol kezdődik a tiszta kollektív érdek? Milyen indokkal korlátozhatja az állam a polgárainak önrendelkezési jogát? Mi a fontosabb: a szabadságunk vagy az egészségünk? Ezekre a kérdésekre nincsenek egyértelmű válaszok, a világ különböző államai, különböző megoldásokkal próbálkoztak. A politikusoknak nem volt elég már csak identitáspolitikai küzdelmet folytatni a vélt vagy valós ellenséggel. Régóta nem jelentett annyit, hogy kik és milyen megfontolások alapján irányítanak egy országot, mint ekkor. Dönteni és cselekedni kellett olyan ezer tényezős kérdésekben, hogy mivel lehetne a leghatékonyabban minél több emberi életet megvédeni a vírustól úgy, hogy párhuzamosan a preventív intézkedéseinkkel nem okozzunk szintén emberi életekbe kerülő pszichés és gazdasági károkat, és közben nem is csorbítjuk aránytalan mértékben az emberek fundamentális szabadságjogait, amelyekre a modern Európa és a nyugati kultúra épült. Magyarországon belül is számos eltérő vélemény jelent meg, a teljes lezárást követelőktől a járványszkeptikusokig. Az Azonnali.hu hiánypótló módón szinte minden oldalnak teret biztosított, a dolgozat az ott felmerült kérdéseket és törésvonalakat vizsgálja.



